
Årsberetning for Fiskum IL - 2014.
Hovedstyret har bestått av:

Leder:


Dan Ove Gundersen
Nest leder: 

Grethe Lande
Kasserer: 

Marit Thorrud
Sekretær: 

Ikke besatt. (rollen deles av styredeltakere).
Styremedlemmer:
Hilde Doull, (medlemsansvarlig)
Morten Vangen.
Reidun Bollerud (aktivitetsansvarlig)
Varamedlemmer:
Thor-Helge Skaug, Fiskumhallen Drift



Elisabeth Langørgen, leder Hallhyttekomiteen



Kjetil Klausen, IT-ansvarlig



Grete Lande, Idrettsrådet
Regnskapsfører:
Solvor Bakke

Valgkomiteen har bestått av:

Leder:


Petter Hægstad, 
Medlem

Silja H. Jensen
Medlem

Svein Håvard Skedsmo
Aktiviteter 2014.

Aerobic, Silja H. Jensen
Allidrett, Elisabeth Langørgen og Sandra Lund
Fotball (G02/03), Svein Olav Løvdokken/Monica H. Kvale
Fotball (G04/05), Per Magne Doull

Fotball (G06/07), Olav Strøm.
Sykkel/spinning, Morten Vangen og Dan Ove Gundersen

Spinning, Siri Hauge (backup Silja)
Spinning/powerslide, Siri Hauge (backup Silja)
Skileik, Eirin Haugen
Innebandy, ingen ansvarlig trener
Hiphop, Marthine Skjærsåker

Barnezumba, Linda L. Bergerud
Arrangementer:

Barnas dag ved Hallhytta
Friluftskonsert med Dagfinn Kolberg

Vårspretten/Norgescup/UCI/Gaint cup
Vårspretten UCI, NC1 og NC2, samt Gaint cup for Buskerusd/Vestfold/Telemark:

Arrangementet var svært vellykket arrangørteknisk og med et deltaker antall på nærmere 500 på søndag (rundbane) og over 400 på lørdag (tempo). Ved siden av at nærmest alle norske rundbanesyklister i Norge deltok inkludert landslaget fikk vi også med det svenske og danske landslaget. Det kom også et par ryttere fra Finland. Rytterne våre i de aldersbestemte klassene har knivet med de beste i sine klasser.
Ord fra lederen.

Året 2014 har vært et hektisk år utad for styret i Fiskum IL. Vi har jobbet med å holde idrettslaget i gang med alle de daglige rutiner og gjøremål. Men planer om kunstgressbane (fotballbane), løpebane med lengdehopp, sykkeldrom med skileik/sykkel løype ved Darbu skole, samt ny Hallhytte med skileik område og gapahuk har krevd mye fokus av Fiskum IL. 
Styre i Fiskum IL har hatt en kveld med idrettskretsen som har holdt kurs (styrearbeid i praksis) for styret medlemmene.
Fiskum IL har kjørt en 3V prosess i høst (Visjoner, Virksomhetside og verdier) og resultatet er:

Visjon


« Fiskum IL – Klubben for alle»

Virksomhetsidé  
« Fiskum IL har et allsidig tilbud for barn og voksne, sommer og vinter.                                  Vi er ledende i Buskerud på terrengsykkel»

Verdier

· Idrettsglede

· Samarbeid

· Inkluderende

· Kompetanse

· Engasjement

Fiskum har deltatt på ledersamling i Øvre Eiker kommune i regi av Idrettsrådet.

Det har blitt avholdt førstehjelpskurs som et tilbud til alle oppmenn og trenere i klubben.

Aktivitetsplanen i Fiskumhallen er en bra blanding av egne aktiviteter for både store små og små, samt utleie til firmaer og andre idrettslag. Antall aktive i de forskjellige gruppene viser seg å ligge på et sted mellom 5-15 personer og jeg vil anta at idrettslaget ikke kan regne med mer enn ca 10 pr gruppe i snitt, noe som er bra for et lite tettsted som Fiskum. 
Sykkelgruppa  er unntaket med stor pågang fra kommuner som Nedre Eiker og Kongsberg.
Vi har innleide trenere på spinning/powerslide, aerobic, allidrett, hiphop og barnezumba. Alle får betalt for å være aktivitetsledere.

Den økonomiske situasjonen til Fiskum IL er meget bra. Det er et stort etterslep på vedlikehold av hallen og det er laget en prioritert plan som vi jobber etter. I 2014 er følgende gjennomført: Ny rømningsdør, leider opp på tak og nytt tak.
Vi har 5 innleide trenere/aktivitetsledere. Disse aktivitetene går i betydelig underskudd.
Vi benytter e-post, hjemmesidene, facebook og Klubbenonline.no’s sms- og epost tjeneste for å kommunisere med medlemmer, støttemedlemmer og profilere oss utenfor bygda.

Det er viktig for det nye styret å fokuserer på klubbutviklingsaktiviteter og prosesser i neste periode.
De forskjellige anlegg, grupper og komiteer.

Fiskumhallen Drift 
Fiskumhallen Drift har som oppgave å drifte og vedlikeholde hallen.

Leder er Per Magne Doull, koordinerer mot planlagte jobber osv. Stein Roar Johnsen er vedlikeholds ansvarlig mens Thor Helge Skaug har nøkkel og utleie ansvaret. Bjørn Steinar Andersen har kontakt ansvaret mot kommunen. 

Arbeider med ny rømningsdør, leider opp på tak og nytt tak er gjennomført og det er nå rettet fokus på ventilasjon til spinning rom og brann-alarm anlegg. 

Det vil bli utført mindre kosmetiske utbedringer inne i hallen men ingen store arbeider er planlagt, dette pga. andre kostnads krevende prosjekter i Fiskum I.L.

Aktiviteter i hallen er på bedringens vei, dvs det fylles opp mere. Fotball gruppa har utvidet med flere treninger i uka og det er knallbra.

Ski- og løypekomiteen

Ski- og løypekomiteen på Fiskum har ansvaret med å vedlikeholde og utbedre deler av løypetraseen i skogen mellom E-134 og Hallhytta fra Hestedalsveien og delvis mot Ormåsen.
Per Jarle Nyrud har vært representant fra Fiskum i Ski- og løypeutvalget i Øvre Eiker (SLU).

Sverre Dombu er leder av Løypekomiteen på Fiskum.

Skuteren til FIL disponeres av Hallhyttekomiteen for transport tur/retur Hallhytta.

Fiskum IL har fått innvilget løyve til å bistå med å kjøre skispor hvis behov og for transport av varer til og fra Hallhytta.
Kommunen har ansvaret for å kjøre opp løyper, også ned til bygda samt lysløypa.

Lysløypa på Anfinnsplass.
Fiskum IL har jobbet iherdig med å komme i mål med saken vedr lysløypa som kommer i konflikt med den nye nedføringsveien. Leieavtalen med grunneiere gikk ut i 2014 og etter dette har vi ingen rett til å drive lysløype. Derfor var det viktig for oss å komme til enighet med Statens Vegvesen.
Vi ble tilbudt en kontantsum på ca 750.000 eller at vi godtok de to foreslåtte alternative lysløypene. Begge alternativene var uaktuelle for oss pga kryssing av ny nedføringsvei, samt snøforholdene. 
Tilbudet på 750.000.- ble akseptert av Fiskum IL og er utbetalt til oss. Avtalen inkluderer også at armaturer og master tas ned og levers på et avtalt sted, bekostet av Statens vegvesen.
Sykkelgruppa.

Sykkelgruppa er i stadig vekst og har stor aktivitet hele året. Det er ca 50 registrerte medlemmer i sykkelgruppa fra små til store. Trener er Dan Ove Gundersen og Morten Vangen.
Sykkelgruppa har holdt høyt aktivitetsnivå igjennom hele vinteren (spinningtrening hver onsdag) og var vel forberedt på 2014 sesongen. Sesongen startet med forberedelsene til årets store sykkelarrangement på Darbu. Rekord deltakelse fra inn og utland ga sportslig meget bra matching for utøvere i senior og junior klassene. Vi har hatt stor tilstrømning på treningen for rekruttene (6-9 år).

Sykkelgruppa har i tillegg til deltakelse i den lokal Gaintcupen deltat med mange i NC, NM og 3 stk deltok også i WM.

Vår og høstsamlingen på Hall-hytta ble i år også gjennomført med stor innsats av våre ryttere.
Fotballgruppa

5 og 6 klasse har spilt serie, kiwicup i solbergelva, Halloweencup i Vestfossen, treninger i hallen og i Hokksund med Telenor Extra. 

Fotballgruppa har bistått skolen med å stille et håndballag for Darbu skole i skolemesterskapet i Øvre Eiker.

1. og 2. klasse har hatt en trening pr uke og vært med på Benditcup i Mif og romjulscup på Fiskum.

Fotballgruppa med 3.og 4. klasse har deltatt på MIF cup i Mjøndalshallen og KIWI Solberg cup.

Forøvrig har laget trenet en gang i uka og spilt i hjemmekamper på åkeren ved siden av skolen Treninger i hallen en gang pr. uke på vinterstid og treningstiden er nå utvidet fra 1 til 1,5 time.

Høstsesongens hjemmekamper ble spilt på en meget nedslitt gressmatte. Avslutningen av året ble markert med egen romjulscup hvor sammensetning av lag er mix fra alle årstrinn.
Antall spillere på laget har holdt seg stabilt og teamet rundt laget gleder seg til å spille høstsesongens hjemmekamper på nytt "gress"!

Styret

Styret har hatt 7 styremøter i 2014, hvor et var et kurs (styrearbeid i praksis) som idrettskretsen holdt for styret i FIL.
Vårspretten (Fiskumrittet)

Vårspretten ble i år et UCI-ritt med internasjonal deltakelse fra våre naboland Sverige, Danmark og Finland. Landslagene fra norge, sverige og darmark knivet om plassene rundt på Fiskum. Arrangementsteknisk ble det også en stor suksess med lovord fra kommisærer og ryttere. På søndag var det gjennomført med stor suksess. Vårspretten har etablert seg i sykkelmiljøet på Østlandet og høster gode kritikker for løypevalg og arrangement. 
Allidretten

Allidretten har hatt dårlig deltagelse. Det er 5-8 barn til sammen inkl Barnetiltak as.

Instruktør Elisabeth Langørgen og Sandra Lund. Sandra får betalt for å hjelpe til.
Aerobic

Aerobic har bra deltagelse. Tilbudet er fortsatt attraktivt blant flere aldersgrupper. Det er ca 10-15 stk som møter opp hver mandag. Instruktør er Silja H. Jensen. Silja får betalt..
Spinning.

Fiskum IL har to aktive spinninggrupper i tillegg til den sykkelgruppa selv har på vinterhalvåret. Deltagelsen på begge gruppen har vært varierende, men likevel bra, fra 7 til 18 stk hver gang. Torsdagstreningen inneholder også 30 minutter powerslide i hallen.

Instruktør er Siri Hauge. Siri får betalt.

Hip hop.

Har hatt et oppmøte på 4 i gjennomsnitt.
Barnezumba

Instruktør er Linda Leander Bergerud.
Hallhytta.

Vinteren startet sent og ble avsluttet tidlig. Hallhytta var åpen fra første helg i februar og til vi hadde sistevakt 9 mars. Flotte løyper mens det var gode snøforhold. Løypene mot Kongsberg var ofte isete og dårlige så vi hadde mindre besøk derfra.
Barnas dag ble arrangert, takk til Dan Ove og co. som laget akebakker. Skaurock med Dagfinn Kolberg var vellykket, men gudstjenesten forsvant i vårværet. Komiteen har vasket og ryddet i utstyret på hallhytta.

Innebandy

Innebandygruppa klarer seg selv. Det er ingen trener. Enkelte deltagere kommer fra Ormåsen.

Styret i FIL retter en stor takk til alle som bidrar med å få klubben til å fungere i det daglige. Alle som frivillig påtar seg verv hvor man tar av sin egen fritid, samt alle medlemmene som er med oss år etter år. Tusen takk til alle for et kjempebra år i 2014!

